Nüüd olnud vaja püsse arstida. Kütid teinud tule maha, võtnud püssidest laengud välja, kusnud sisse ja pannud ka lumelobjakat sinna juure, siis tagunud pihlakapunnid ette ja et kindlam oleks, mässinud pulga ümber veel kasetohtu. Hoidnud siis püssiraua teised otsad tulle, pihlakapunnid oma poole. Andres hoidnud punni viltu kõrvale, Hans aga otse suhu. Korraga käinud kange pauk, punn lennanud Hansule suhu, keeva vedelikku tagant juure, rikkunud Hansu kurgu eluks ajaks ära.